Flere gerningsmænd slap afsted med en del smykker fra guldsmed i Løgstør.

Guldsmed Clemmensen i Løgstør var tidligt torsdag morgen udsat for indbrud. Alarmen gik omkring klokken 4.15, og da politiet nåede frem til stedet var gerningsmændene forsvundet. En stor, mørk bil, muligvis en BMW eller Audi, er set køre fra stedet med op til fire personer, fortæller vagtchef ved Nordjyllands Politi, Poul Badsberg. Der findes ikke et nærmere signalement af gerningsmændene, ligesom politiet endnu ike har set spor af flugtbilen. Ifølge vagtchefen er det endnu ikke opgjort, hvor meget, der er stjålet fra forretningen, men det drejer sig om en hel del smykker.